ai4bharat/Pralekha huggingface dataset:
रक्षा मंत्रालय
एचएएल ने भारतीय नौसेना और भारतीय तटरक्षक को पांच एएलएच एमके III सौंपे
हिंदुस्तान एयरोनॉटिक्स लिमिटेड  ने दिनांक 5 फरवरी, 2021 को बेंगलुरु के वायु सेना स्टेशन येहलंका में चल रहे एयरो इंडिया 2021 के दौरान अपने 16 एएलएच अनुबंध के भाग के तौर पर भारतीय नौसेना को तीन उन्नत हल्के हेलीकॉप्टर  एमके III और भारतीय तटरक्षक को दो उन्नत हल्के हेलीकॉप्टर  सौंपे हैं । ये हेलीकॉप्टर हिंदुस्तान एरोनॉटिक्स लिमिटेड  के अध्यक्ष और प्रबंध निदेशक श्री आर माधवन ने रक्षा मंत्री श्री राजनाथ सिंह की उपस्थिति में नौसेना प्रमुख एडमिरल करमबीर सिंह और तटरक्षक बल के महानिदेशक श्री के नटराजन को सौंपे ।
एएलएच ने कुल मिलाकर 3,00,000 घंटे के करीब उड़ान भरी है और बहुमुखी संचालन में अपनी क्षमता साबित की है। एएलएच एमके III में अत्याधुनिक ग्लास कॉकपिट और शक्तिशाली शक्ति इंजन लगा हुआ है । अनुबंध में मौजूदा एएलएच एमके III के साथ 19 प्रमुख प्रणालियों जिसमें एडीएस-बी आउट के साथ आईएफएफ एमकेXII एंड एटीसी एक्सपीडीआर, वी/यूएचएफ संचार प्रणाली, ट्रैफिक अलर्ट और कॉलिज़न अवॉइडेंस , एसएआर होमर प्रणाली, ऑटोमैटिक डिप्लॉयबल इमरजेंसी लोकेटर ट्रांसमीटर , लाउड हैलर, रेडियो अल्टीमीटर, रेस्क्यू बास्केट, मेडिकल इंटेंसिव केअर युनिट , आईएडीएस प्रणाली, एएफसीएस, डिजिटल वीडियो रिकॉर्डिंग प्रणाली , ऑटोमेटिक आइडेंटिफिकेशन सिस्टम , हाई इंटेंसिटी सर्च लाइट , प्रेशर रिफ्यूलिंग सिस्टम, कंट्रोल ग्रिप्स, ईओ पीओडी आरईवी III, सर्विलांस रडार सिस्टम एवं 12.7 एमएम गन सिस्टम का एकीकरण शामिल है।
रसायन एवं उर्वरक मंत्रालय
एचआईएल ने 451 करोड़ रुपये का राजस्व लक्ष्य प्राप्त करने के लिए रसायन एवं पेट्रो-केमिकल विभाग के साथ समझौते पर हस्ताक्षर किए
रसायन एवं उर्वरक मंत्रालय के सार्वजनिक उपक्रम – हिन्दुस्तान इन्सेक्टिसाइड्स लिमिटेड यानी एचआईएल  लिमिटेड ने चालू वित्त वर्ष  में 451 करोड़ रुपये का राजस्व लक्ष्य प्राप्त करने के लिए हाल में रसायन एवं पेट्रो-केमिकल विभाग के साथ एक समझौते पर हस्ताक्षर किए हैं।
एचआईएल  लिमिटेड के अध्यक्ष एवं प्रबंध निदेशक  श्री एस. पी. मोहंती और रसायन एवं पेट्रो-केमिकल विभाग के सचिव श्री राजेश कुमार चतुर्वेदी ने अन्य वरिष्ठ अधिकारियों की उपस्थिति में समझौते पर हस्ताक्षर किए।
श्री मोहंती ने कहा कि चालू वित्त वर्ष में एचआईएल  के लिए 451 करोड़ रुपये के लक्ष्य पहुंच-योग्य है और इसे आसानी से प्राप्त किया जा सकता है। उन्होंने कहा कि यदि हम पिछली दो तिमाहियों के दौरान एचआईएल  लिमिटेड के निष्पादन पर गौर करें तो पाते हैं कि इसने 65 प्रतिशत की उल्लेखनीय वृद्धि दर्ज की है। श्री मोहंती ने कहा कि इस कंपनी ने पहली दो तिमाहियों में 530.10 एमटी मैलाथियन टेक्निकल का उत्पादन किया, जबकि इसने पिछले वर्ष की इस अवधि के दौरान 375.5 एमटी मैलाथियन टेक्निकल का उत्पादन किया था, जो इसकी स्थापना से लेकर अब तक का सर्वाधिक उत्पादन है।
इसके अलावा, कंपनी ने पहली दो तिमाहियों में इस उत्पाद के लिए अब तक की सर्वाधिक बिक्री भी दर्ज की है तथा कृषि मंत्रालय के टिड्डी नियंत्रण कार्यक्रम और कीट नियंत्रण के लिए देश भर के नगर निगमों जैसे विभिन्न संस्थाओं के लिए पूरी मात्रा में आपूर्ति की है।
महिला एवं बाल विकास मंत्रालय
माहवारी के दौरान स्वच्छता पर महिला और बाल विकास मंत्रालय सचिव ने वेबिनार की अध्यक्षता की
उन्होंने कहा कि राज्यों के बाच समन्वयके साथ ऐसे मैकेनिज्म  बनाने की जरूरत है, जो लोगों को जागरूक और शिक्षित कर सके
महिला और बाल विकास मंत्रालय के सचिव श्री राममोहन मिश्रा ने आज, महिला और बाल विकास मंत्रालय द्वारा माहवारी के दौरान स्वच्छता पर आयोजित वेबिनार की अध्यक्षता की है। महिला एवं बाल विकास मंत्रालय बालिकाओं,किशोरियों और महिलाओं से संबंधित मुद्दों पर 21-26 जनवरी, 2021 तक राष्ट्रीय बालिका सप्ताह समारोह के रूप में,वेबिनार श्रृंखला का आयोजन कर रहा है।
इस अवसर पर श्री मिश्रा ने कहा कि लड़कियों के मासिक धर्म और उनके यौवन से संबंधित अन्य मुद्दों के लिए समुदाय को लगातार जागरूक करने और उनके साथ खड़े रहने, के कदम उठाए जाने की जरूरत है। मासिक धर्म से संबंधित सामाजिक-सांस्कृतिक पहलुओं का उल्लेख करते हुए, सचिव ने कहा कि लोगों को शिक्षित करने, जागरूकता पैदा करने और इसके साथ जुड़े मिथकों को तोड़ने के लिए राज्यों के बीच समन्वय के साथ का एक मजबूत तंत्र बनाने की आवश्यकता है। उन्होंने कहा इसके लिए शैक्षिक, पंचायती संस्थानों, स्वास्थ्य कार्यकर्ताओं, माताओं, रिश्तेदारों और सहकर्मी समूहों की भूमिका काफी महत्वपूर्ण हैं। जिनकी स्वाभाविक रूप से शरीर में होने वालीइस प्रक्रिया पर सभी को संवेदनशील बनाने में बहुत महत्वपूर्ण भूमिका है। उन्होंने सभी संबंधित पक्षों से शिक्षा, ज्ञान और भावनात्मक समर्थन के साथ लड़कियों को सशक्त बनाने के इस प्रयास में योगदान देने का आह्वान किया।
वेबिनार के दौरान एम्स के सामुदायिक चिकित्सा केंद्र के एडिशनन प्रोफेसर डॉ.सुमित मल्होत्रामुख्य वक्ता थे। उन्होंने मासिक धर्म के दौरान स्वास्थ्य और स्वच्छता का प्रबंधन करने के तरीके पर एक बहुत ही व्यावहारिक व्याख्यान दिया और मासिक धर्म के विभिन्न पहलुओं पर एक विस्तृत प्रस्तुति भी दी। वेबिनार में तेलंगाना, मेघालय, मणिपुर, नागालैंड, और गुजरात राज्यों के प्रतिनिधियों ने भाग लिया। इसके अलावा स्वास्थ्य और परिवार कल्याण मंत्रालय और महिला एवं बाल विकास विभाग के वरिष्ठ अधिकारियों ने भी वेबिनार में भाग लिया।
नीति आयोग
नवाचार उद्यमियों को सशक्त बनाने के लिए अटल नवाचार मिशन की फ्रेशवर्क्स के साथ साझेदारी
देश में नवोन्मेषकों और उद्यमियों को मजबूत आधार प्रदान करने के उद्देश्य से नीति आयोग के अटल नवाचार मिशन,एआईएम ने सॉफ्टवेयर कंपनी, फ्रेशवर्क्स के साथ साझेदारी का करार किया है।
इस सहयोग का उद्देश्य एआईएम में शामिल संस्थानों और स्टार्टअप्स की दक्षता और स्टार्टअप नवोन्मेषकों के बीच नवाचार और उद्यमिता को बढ़ावा देना है।
इस साझेदारी के तहत फ्रेशवर्क्स एआईएम और उसके लाभार्थियों को अपने उत्पादों के लिए ऋण प्रदान करेगा, जिससे स्टार्टअप अपनी गतिविधियों पर आने वाले खर्चों को नियंत्रित कर सकेंगे। फ्रेशवर्कस की ओर से एआईएम के लाभार्थियों को जिन चीजों के लिए ऋण की सुविधा दी गई है उनमें - सेल्स सीआरएम सॉफ्टवेयर, फ्रेशडेस्क-कस्टमर सपोर्ट सॉफ्टवेयर, फ्रेशचैट- कस्टमर मैसेजिंग सॉफ्टवेयर, फ्रेश रिलीज- एजाइल प्रोजेक्ट मैनेजमेंट सॉफ्टवेयर, फ्रेशकलर- क्लाउड टेलीफोनी सॉफ्टवेयर, फ्रेशर-मार्केटिंग ऑटोमेशन सॉफ्टवेयर, फ्रेशमटीम- मानव संसाधन प्रबंधन सॉफ्टवेयर, फ्रेशसर्वि और आईटी सेवा प्रबंधन सॉफ्टवेयर शामिल है।
स्टेटमेंट ऑफ इंटेंट के अनुसार, फ्रेशवर्क्स एआईएम के स्टार्टअप के लिए बिक्री, विपणन और ग्राहक सहायता तथा बेहतर ग्राहक अनुभव के लिए क्लाउड टेक्नोलॉजी में प्रशिक्षण की सुविधा प्रदान करेगा।
फ्रेशवर्क्स स्टार्टअप्स को संसाधन और मेंटरशिप के क्षेत्र में अपनी विशेषज्ञता भी उपलब्ध कराएगा। इसमें फ्रेशवर्क्स के विशेषज्ञों और विस्तारित मेंटर नेटवर्क के माध्यम से वर्चुअल और भौतिक रूप से र्कायालय के कामकाज के लिए संपर्क बनाने की सुविधा भी दी जाएगी ।
साझेदारी के तहत कार्यशालाओं, मॉड्यूल के प्रशिक्षण और अन्य प्रासंगिक विषयों के संबंध में एआईएम के साथ विभिन्न वेबिनार भी आयोजित किए जाएंगे।
कार्यक्रम के अवसर पर एआईएम मिशन के निदेशक डॉ. आर. रामनन ने कहा, “यह हमारे इनक्यूबेटरों और स्टार्टअप पारिस्थितिकी तंत्र के लिए अपनी नवाचार यात्रा में और सशक्त बनने का एक शानदार अवसर है । हम अपने निदेशक मंडल में फ्रेशवर्क्स के जुड़ने से खुश हैं। यह हमारे लाभार्थियों के लिए एक अभिनव और रोमांचक अनुभव होगा। हमारा मूल उद्धेश्य देश भर में स्टार्टअप जगत की प्रभावशीलता और स्थिरता में सुधार लाना है।”
फ्रेशवर्क्स के प्रौद्योगिकी साझेदारी निदेशक ने इस बात पर सहमति जताई कि “इस चुनौतीपूर्ण समय में भी भारत में उद्यमिता प्रयास जीवंत बने हुए हैं और एसएमई तथा एमएसएमई और स्टार्टअप्स के लिए प्रचुर अवसर मौजूद हैं। हम सही माध्यमों औह आवश्यक मार्गदर्शन के साथ उनके प्रयासों का समर्थन करने के लिए तत्पर हैं ताकि वे जीवनभर के लिए ग्राहकों को अपना मुरीद बनाने का शानदार अनुभव प्राप्त कर सकें।”
इस वर्चुअल कार्यक्रम में एआईएम,नीति आयोग और फ्रेशवर्क्स के अधिकारियों ने भाग लिया। एआईएम इनक्यूबेटर, स्टार्टअप, एआईएम समर्थित स्कूल, मेंटर और एसीआईसी- में शॉर्टलिस्ट किए गए आवेदक भी मौजूद थे।
फ्रेशवर्क्स एक क्लाउड-आधारित सॉफ़्टवेयरकंपनी है - यह सभी छोटे बड़े व्यवसायों के लिए अभिनव ग्राहक-सहायता सॉफ्टवेयर उपलब्ध कराती है जिससे उनके लिए अपने स्थायी ग्राहक बनाना आसान हो जाता है। फ्रेशवर्क्स ग्राहक के बारे में पूरी जानकारी प्रदान करने वाले उत्पाद उपलब्ध कराती है जो इस्तेमाल में आसान होने साथ ही आसानी से समझे जा सकते हैं और इन पर निवेश जल्दी लाभ दिलाता है।
राष्ट्रपति सचिवालय
राष्ट्रपति ने उद्यम संगम- 2018 का उद्घाटन किया
राष्ट्रपति श्री राम नाथ कोविंद ने आज दूसरे संयुक्त राष्ट्र सूक्ष्म, लघु एवं मध्यम उद्यम दिवस मनाने के लिए सूक्ष्म, लघु एवं मध्यम उद्यम  द्वारा आयोजित उद्यम संगम- 2018 का उद्घाटन किया। इस मौके पर राष्ट्रपति ने सौर चरखा और एमएसएमई संपर्क पोर्टल भी लॉन्च किया।
राष्ट्रपति ने कहा कि उद्यम संगम- 2018 एमएसएमई क्षेत्र के लिए प्रभावी ईको व्यवस्था विकसित करने की एक अहम कोशिश है। उन्होंने कहा कि संगम वित्त, प्रशिक्षण एवं शैक्षणिक संस्थान, उद्योग, मीडिया, राज्य सरकारों और गैर-सरकारी संगठनों के प्रतिनिधियों को एमएसएमई क्षेत्र में ईको व्यवस्था को मजबूत करने के लिए विस्तार से विचार-विमर्श करने का मौका उपलब्ध कराएगा। उन्होंने उद्यम संगम के आयोजन में एमएसएमई क्षेत्र की पूरी प्रक्रिया को रखे जाने की बात से खुशी जाहिर की। राष्ट्रपति ने कहा कि आज शुरू की गई संपर्क पोर्टल कुशल लोगों का समूह विकसित करने और प्रशिक्षित युवाओं को विभिन्न रोजगार अवसरों के बारे में जानकारी दिलाने में काफी मददगार होगा।
राष्ट्रपति राम नाथ कोविंद ने कहा कि एमएसएमई क्षेत्र को हमारी अर्थव्यवस्था की रीढ़ की हड्डी माना गया है। यह क्षेत्र कृषि के बाद सबसे अधिक रोजगार मुहैया कराने वाला दूसरा क्षेत्र है। यह क्षेत्र कम लागत पर अधिक रोजगार के अवसर पैदा करता है। इस क्षेत्र की सबसे बड़ी बात यह है कि यह ग्रामीण और पिछड़े इलाकों में रोजगार के अवसर उपलब्ध कराता है। एमएसएमई क्षेत्र कमजोर वर्गों के सशक्तिकरण और विकास के विकेन्द्रीकरण के जरिए समावेशी वृद्धि के लक्ष्य को हासिल करने में मदद कर सकता है।
रक्षा मंत्रालय
ठाणे की मैसर्स सूर्यदीप्त प्रोजेक्ट्स प्राइवेट लिमिटेड में पहली एसीटीसीएम बार्ज नौका यार्ड 125  का शुभारंभ
गोला बारूद सह टॉरपीडो सह मिसाइल  बार्ज नौका यार्ड 125  का एडब्ल्यूपीएस  कैप्टन प्रशांत सक्सेना द्वारा 10 फरवरी 2023 को ठाणे के मैसर्स सूर्यदीप्त प्रोजेक्ट्स प्राइवेट लिमिटेड में शुभारंभ किया गया। स्वदेशी निर्माताओं से प्राप्त सभी प्रमुख एवं सहायक उपकरणों/प्रणालियों के साथ यह छोटा जहाज रक्षा मंत्रालय की "मेक इन इंडिया" पहल का गौरवशाली युद्ध सहायक पोत है।
11 एसीटीसीएम छोटे जहाजों का निर्माण अनुबंध ठाणे के एक सूक्ष्म, लघु एवं मध्यम उद्यम मेसर्स सूर्यदीप्त प्रोजेक्ट्स प्राइवेट लिमिटेड के साथ भारत सरकार की "आत्मनिर्भर भारत" पहल के अनुरूप संपन्न हुआ। इस नौका को 30 साल की सेवा अवधि के लक्ष्य के साथ बनाया जा रहा है। एसीटीसीएम नौकाओं की उपलब्धता भारतीय नौसेना के बड़े युद्धपोतों के लिए जेट्टी तथा बाहरी बंदरगाहों पर परिवहन, जहाज पर चढ़ाने और उतारने की सुविधा प्रदान करके भारतीय नौसेना की परिचालन प्रतिबद्धताओं को गति प्रदान करेगी।
पूर्वोत्तर क्षेत्र विकास मंत्रालय
2 अक्टूबर से 31 अक्टूबर 2023 तक उत्तर पूर्वी क्षेत्र विकास मंत्रालय में विशेष अभियान 3.0 की खास गतिविधियाँ
उत्तर पूर्वी क्षेत्र विकास मंत्रालय  और उसके संगठन स्वच्छता के संस्थागतकरण के लिए विशेष अभियान 3.0 में भाग ले रहे हैं। मंत्रालय अभियान के कार्यान्वयन चरण के दौरान पहचाने गए लक्ष्यों को सफलतापूर्वक पूरा करने के लिए पूरी तरह से तैयार है, जो 2 अक्टूबर, 2023 से शुरू हुआ और 31 अक्टूबर, 2023 तक चलेगा। अभियान के दौरान, संसद की फिजिकल प्रश्न फाइलों के डिजिटलीकरण, स्क्रैप/और अनावश्यक वस्तुओं के निपटान, लंबित मामलों को हटाने और कम करने पर विशेष ध्यान दिया जाएगा।
अभियान के दौरान की जाने वाली मुख्य गतिविधियाँ:
- पहचाने गए पुराने फिजिकल रिकॉर्ड और फ़ाइलों की समीक्षा ई रिकॉर्ड रीटेंशन कार्यक्रम के अनुसार की जाएगी।
- पीएमओ/एमपी/राज्य सरकारों/आईएमसी और लोक शिकायतों और संसद आश्वासनों से सभी लंबित संदर्भों के निपटान के प्रयास किए जाएंगे।
- तैयारी चरण के दौरान पहचानी गई स्क्रैप सामग्री और अनावश्यक वस्तुओं का जीएफआर में निर्धारित प्रक्रिया के अनुसार निपटान किया जाएगा।
- पर्यावरण के अनुकूल प्रथाओं को बढ़ावा दिया जाएगा, स्थायी उपायों को अपनाने और आवश्यक प्रोटोकॉल और तंत्र को लागू करने के लिए जागरूकता पैदा की जाएगी।
- अपशिष्ट से जुड़ी समस्याओं को समझने और उसके प्रबंधन के लिए कार्यशालाओं का आयोजन किया जा रहा है।
सामाजिक न्याय एवं अधिकारिता मंत्रालय
उपराष्ट्रपति श्री एम वेंकैया नायडू ने दिव्यांगजनों के कौशल विकास, पुनर्वास और सशक्तिकरण के लिए समग्र क्षेत्रीय केंद्र का दौरा किया
उपराष्ट्रपति, श्री एम वेंकैया नायडू ने आंध्र प्रदेश के नेल्लोर में दिव्यांगजनों के कौशल विकास, पुनर्वास और सशक्तिकरण के लिए समग्र क्षेत्रीय केंद्र का दौरा किया। अपनी इस यात्रा के दौरान उपराष्ट्रपति ने कौशल विकास इकाई की गतिविधियों, प्रारंभिक हस्तक्षेप केंद्र और समग्र क्षेत्रीय केंद्र की अन्य गतिविधियों की समीक्षा की। उन्होंने सामाजिक न्याय एवं अधिकारिता मंत्रालय और आंध्र प्रदेश सरकार के अंतर्गत आने वाले एनआईईपीआईडी, एलिम्को, एनएचएफडीसी, एनएससीएफडीसी और एनबीसीएफडीसी द्वारा स्थापित किए गए सूचना स्टालों का भी दौरा किया।
इसके बाद उपराष्ट्रपति ने लगभग 100 लाभार्थियों को सहायता और उपकरणों का वितरण किया। उन्होंने लाभार्थी को 32.40 लाख रुपये की लागत वाली ऋण प्रमाणपत्र भी जारी किया।
सभा को संबोधित करते हुए उन्होंने कहा कि वे उस समय से समग्र क्षेत्रीय केंद्र के साथ जुड़े हुए हैं जब इसकी स्थापना एक अस्थायी परिसर में की गई थी और वे इसके शिलान्यास और उसके बाद उद्घाटन में भी शामिल रहे थे। उन्होंने उपस्थित जनसमूह को जानकारी प्रदान की कि वे सीआरसी के कामकाज को देखने आए हैं, जिससे योजना, निर्माण और कार्यान्वयन का चक्र पूरा होता है। उन्होंने दिव्यांगजनों को शामिल करते हुए पीडब्ल्यूडी को प्रदान की जा रही सुविधाओं और सेवाओं पर संतोष व्यक्त किया।
उन्होंने सामाजिक न्याय और अधिकारिता मंत्रालय, दिव्यांगजन सशक्तिकरण विभाग द्वारा प्रदान की जा रही उत्कृष्ट सुविधाओं और सेवाओं के लिए उनकी सराहना की। उन्होंने कहा कि सभी लोगों को समान अवसर उत्पन्न करने और दिव्यांगजनों को सशक्त बनाने की दिशा में काम करना चाहिए, जिससे कि वे निष्पक्ष समाज का निर्माण कर सकें। उन्होंने कहा कि भारत के उपराष्ट्रपति होने के नाते वे सभी बैंकरों, वित्तीय संस्थानों और अन्य सेवा प्रदाताओं से आग्रह करते हैं कि वे दिव्यांगजनों के लिए अपने ऋणों का विस्तार करते हुए उन्हें स्वरोजगार प्रदान कर स्वतंत्र रूप से जीने के लिए एक सक्षम वातावरण बनाने की दिशा में हरसंभव प्रयास करें। उन्होंने एनआईईपीआईडी और सीआरसी, नेल्लोर के सभी अधिकारियों की सराहना की और यह सुझाव दिया कि वे दिव्यांगजनों के लिए अपनी सर्वश्रेष्ठ सेवाएं प्रदान करना जारी रखें।
कार्मिक, लोक शिकायत एवं पेंशन मंत्रालय
पेंशन और पेंशनभोगी कल्याण विभाग 01.10.2023 को स्वच्छता ही सेवा श्रमदान आयोजित करेगा
संपूर्ण भारत के 50 पेंशनभोगी कल्याण संघ 01 अक्टूबर को स्वच्छता ही सेवा अभियान के तहत श्रमदान करेंगे।
स्वच्छता भारत दिशानिर्देशों के अनुसार, पेंशन और पेंशनभोगी कल्याण विभाग 1 अक्टूबर, 2023 को सुबह 10 बजे 01 घंटे के लिए समर्पित स्वच्छता अभियान आयोजित करेगा।
कार्यालय परिसर की नियमित सफाई गतिविधियों के अलावा स्वच्छता से संबद्ध विशेष कार्यक्रम भी आयोजित किये जाएंगे। सभी अधिकारियों द्वारा श्रमदान के माध्यम से भवन और उसके आसपास की सफाई के साथ-साथ एकत्रित कचरे को हटाया जाएगा। लोक नायक भवन और जनपथ भवन के भूतल पर स्थित सभी प्रतिष्ठानों में स्वच्छता के महत्व पर जानकारी प्रदान की जाएगी।
केंद्र सरकार का पेंशनभोगी समुदाय, समाज का एक महत्वपूर्ण हिस्सा है और यह विभिन्न तरीकों से समाज पर प्रभाव कायम कर सकते हैं। पेंशन एवं पेंशनभोगी कल्याण विभाग की पहल पर, 50 पंजीकृत केंद्र सरकार पेंशनभोगी कल्याण संघ 1 अक्टूबर, 2023 को अपने कार्यालयों में श्रमदान के माध्यम से स्वच्छता अभियान का आयोजन करेंगे।
विज्ञान एवं प्रौद्योगिकी मंत्रालय
डेयरी उद्योग के वसा युक्त गाद से बायोगैस उत्पादन को बढ़ाने वाली प्रौद्योगिकी का विकास
भारतीय वैज्ञानिकों ने डेयरी उद्योग से निकलने वाले जटिल वसा युक्त गाद के अवायवीय पाचन  को सक्षम बनाने के लिए सतत पूर्व-शोधन प्रक्रिया के साथ एक उच्च प्रदर्शन वाले नए बायोरिएक्टर सिस्टम विकसित किया है। डेयरी उद्योग में तरल अपशिष्ट प्रवाह को शून्य बनाने के लिए इसे अपशिष्ट जल-शोधन आधारित मेम्ब्रेन बायो-रिएक्टर के साथ जोड़ा गया है।
इस तकनीक को सीएसआईआर-सीएफटीआरआई मैसूर में डॉ. संदीप एन. मुदलियार ने विज्ञान एवं प्रौद्योगिकी विभाग , भारत सरकार के अपशिष्ट प्रबंधन प्रौद्योगिकी कार्यक्रम की सहायता से विकसित किया है। इसमें एक मॉडल डेयरी संयंत्र में प्रायोगिक स्तर के परीक्षण के लिए मेसर्स सन एनविरो टेक्नोलॉजीज प्रा. लिमिटेड का सहयोग भी शामिल है। उन्होंने एक बेंच-स्केल सिस्टम बनाया था, जिसका प्रायोगिक स्तर पर परीक्षण किया गया है और जल्द ही पेटेंट के लिए आवेदन किया जाएगा।
यह वसा और तेल युक्त जटिल ठोस अपशिष्ट के अवायवीय पाचन के लिए भी उपयोग किया जा सकता है और तरल अपशिष्ट प्रवाह को शून्य बनाने के लिए इसे अपशिष्ट जल-शोधन के साथ जोड़ा जा सकता है। इसके अलावा, इस प्रौद्योगिकी का खाद्य और सहायक उद्योगों में ठोस और तरल अपशिष्ट प्रबंधन के लिए उपयोग किया जा सकता है। सतत पूर्व-शोधन प्रौद्योगिकी, अवायवीय पाचन प्रक्रिया को उन्नत बनाने के साथ-साथ बायोगैस उत्पादन बढ़ाने के लिए सभी तरह के जटिल ठोस अपशिष्ट के लिए भी उपयोगी है।
डेयरी और खाद्य उद्योग ऐसे संभावित उद्योग हैं, जो इस प्रौद्योगिकी का उपयोग कर सकते हैं। यह प्रौद्योगिकी किसी भी प्रकार के खाद्य उद्योग और उसके अपशिष्ट जल से निकलने वाले जैविक रूप से नष्ट होने योग्य किसी भी तरह के ठोस अपशिष्ट गाद और खाद्य अपशिष्ट के लिए उपयोगी है।
अधिक जानकारी के लिए डॉ. संदीप एन. मुदलियार से  पर संपर्क किया जा सकता है।
वाणिज्य एवं उद्योग मंत्रालय
भारत और अमेरिका ने बौद्धिक संपदा सहयोग पर समझौता ज्ञापन पर हस्ताक्षर किए
वाणिज्य और उद्योग मंत्रालय के उद्योग और आंतरिक व्यापार संवर्धन विभाग , ने संयुक्त राज्य अमेरिका के पेटेंट और ट्रेडमार्क कार्यालय  के साथ बौद्धिक संपदा सहयोग के क्षेत्र में 2 दिसंबर, 2020 को एक समझौता ज्ञापन पर हस्ताक्षर किए हैं। डीपीआईआईटी के सचिव डॉ गुरुप्रसाद महापात्रा और अमेरिका के बौद्धिक संपदा मामलों के वाणिज्य अवर सचिव और अमेरिका के पेटेंट तथा ट्रेडमार्क विभाग के निदेशक श्री आंद्रेई इंचु  ने एक आभासी हस्ताक्षर समारोह का आयोजन किया।
केंद्रीय मंत्रिमंडल ने 19.02.2020 की अपनी बैठक में बौद्धिक संपदा सहयोग के क्षेत्र में अमेरिका के पेटेंट और ट्रेडमार्क कार्यालय  के साथ समझौता ज्ञापन पर हस्ताक्षर करने की स्वीकृति दी थी। एमओयू का उद्देश्य दोनों देशों के बीच बौद्धक संपदा सहयोग को इस प्रकार से बढ़ाना है:
- जनता, उद्योगों, विश्वविद्यालयों, अनुसंधान और विकास  संगठनों और लघु और मध्यम आकार के उद्यमों के बीच कार्यक्रमों में भागीदारी के माध्यम से ,कार्यक्रमों और प्रतिभागियों द्वारा अकेले या संयुक्त रूप से;
- प्रशिक्षण कार्यक्रमों, विशेषज्ञों का आदान-प्रदान, तकनीकी आदान-प्रदान और आउटरीच गतिविधियों में सहयोग से बौद्धक संपदा के संबंध में परस्पर आदान प्रदान का मार्ग प्रशस्त करना और सर्वोत्तम प्रथाओं, अनुभवों और ज्ञान के प्रसार की सुविधा प्रदान करना;
- पेटेंट, ट्रेडमार्क, कॉपीराइट, भौगोलिक संकेत और औद्योगिक डिजाइन, साथ ही साथ बौद्धक संपदा अधिकारों के संरक्षण, प्रवर्तन और उपयोग के लिए आवेदन के पंजीकरण और परीक्षा के लिए प्रक्रियाओं पर सूचना और सर्वोत्तम प्रथाओं का आदान-प्रदान;
- बौद्धक संपदा में स्वचालन और आधुनिकीकरण परियोजनाओं, नए प्रलेखन और सूचना प्रणालियों के विकास और कार्यान्वयन पर सूचना का आदान-प्रदान और बौद्धक संपदा कार्यालय सेवाओं के प्रबंधन के लिए प्रक्रियाएं;
- पारंपरिक ज्ञान से संबंधित विभिन्न मुद्दों को समझने के लिए सहयोग, और पारंपरिक ज्ञान डेटाबेस से संबंधित और पारंपरिक ज्ञान की सुरक्षा के लिए मौजूदा बौद्धक संपदा प्रणाली के उपयोग पर जागरूकता बढ़ाने सहित सर्वोत्तम प्रथाओं के आदान-प्रदान; तथा
- अन्य सहयोग गतिविधियों के रूप में प्रतिभागियों द्वारा परस्पर निर्णय लिया जा सकता है।
दोनों पक्ष समझौता ज्ञापन को कार्यान्वित करने के लिए द्विवार्षिक कार्य योजना तैयार करेंगे जिसमें कार्रवाई की गुंजाइश सहित सहयोग गतिविधियों को पूरा करने के लिए विस्तृत योजना शामिल होगी।
समझौता ज्ञापन भारत और अमेरिका के बीच सहयोग को बढ़ावा देने में एक लंबा रास्ता तय करेगा और दोनों देशों को एक-दूसरे के अनुभव से सीखने के अवसर प्रदान करेगा, विशेष रूप से दूसरे देश में अपनाई जाने वाली सर्वोत्तम प्रथाओं के संदर्भ में। यह वैश्विक नवाचार में एक प्रमुख खिलाड़ी बनने की दिशा में भारत की यात्रा के लिए एक महत्वपूर्ण कदम होगा और राष्ट्रीय आईपीआर नीति, 2016 के उद्देश्यों को आगे बढ़ाएगा।
प्रधानमंत्री कार्यालय
प्रधानमंत्री ने अपने जन्मदिवस पर बधाई देने वाले सभी लोगों को धन्यवाद दिया
प्रधानमंत्री श्री नरेन्द्र मोदी ने उन सभी लोगों को धन्यवाद दिया है, जिन्होंने उनके जन्मदिवस पर शुभकामनायें दी हैं। आज देशभर और विश्व से मिलने वाली शुभकामनाओं से वे अभिभूत हैं।
एक्स की एक पोस्ट में प्रधानमंत्री ने कहा हैः
“आज देशभर और विश्व से मिलने वाली शुभकामनाओं से अभिभूत हूं। मैं शुभकामनायें देने वाले सभी लोगों का आभार व्यक्त करता हूं।
आज के दिन अनेक लोगों को निस्स्वार्थ सेवा करता देख द्रवित हूं। हर प्रयास विशिष्ट है और हमारी सामूहिक भावना को बलशाली बनाती है।”
विज्ञान एवं प्रौद्योगिकी मंत्रालय
टीके के विकास और दवाओं के परीक्षण के लिए सीसीएमबी में कोरोना वायरस कल्चर
वैज्ञानिक तथा औद्योगिक अनुसंधान परिषद  की हैदराबाद स्थित प्रयोगशाला आणविक जीवविज्ञान केन्द्र  के वैज्ञानिकों ने मरीजों के नमूने से कोविड-19 के लिए जिम्मेदार कोरोना वायरस  का स्थिर संवर्धन  किया है। लैब में वायरस के संवर्धन की क्षमता से सीसीएमबी के वैज्ञानिकों को कोविड-19 से लड़ने के लिए टीका विकसित करने और संभावित दवाओं के परीक्षण में मदद मिल सकती है।
वैज्ञानिक जब वायरस कल्चर करते हैं, तो यह स्थिर होना चाहिए, जिसका अर्थ है कि वायरस संवर्धन निरंतर होते रहना चाहिए। इसीलिए, इसे स्थिर संवर्धन कहा जाता है। नोवेल कोरोना वायरस एसीई-2 नामक रिसेप्टर प्रोटीन के साथ मिलकर मानव के श्वसन मार्ग में एपीथीलियल कोशिकाओं को संक्रमित करता है। श्वसन मार्ग में एपीथीलियल कोशिकाएं प्रचुरता से एसीई-2 रिसेप्टर प्रोटीन को व्यक्त करती हैं, जिससे इस वायरस से संक्रमित मरीजों में श्वसन रोगों का खतरा बढ़ जाता है। कोशिकाओं में वायरस के प्रवेश की एंटोसाइटोसिस नामक प्रक्रिया के बाद वायरस आरएनए कोशिकाओं के साइटोप्लाज्म में रिलीज होता है, जहाँ यह पहले वायरल प्रोटीन बनाता है और फिर जीनोमिक आरएनए की प्रतिकृति बनने लगती है। इस प्रकार, वायरस इन कोशिका संसाधनों का उपयोग अपनी संख्या बढ़ाने के लिए करता है।
सीसीएमबी के विषाणु-विज्ञानी  डॉ. कृष्णन एच. हर्षन के नेतृत्व में शोधार्थियों की एक टीम ने नमूनों से संक्रामक वायरस पृथक किया है। डॉ. कृष्णन ने बताया कि “वर्तमान में, मानव एपीथीलियल कोशिकाएँ प्रयोगशालाओं में निरंतर कई पीढ़ियों तक नहीं बढ़ पाती हैं, जो लगातार वायरस संवर्धन के लिए महत्वपूर्ण है। इसीलिए, सीसीएमबी और अन्य लैब जो वायरस को संवर्धित कर रहे हैं, उन्हें कभी न खत्म होने वाली सेल लाइन की आवश्यकता है।” इसीलिए, वैज्ञानिक विरो सेल का प्रयोग करते हैं- जो अफ्रीकी बंदर के गुर्दे की एपीथीलियल कोशिका लाइनों से प्राप्त होते हैं, और जो एसीई-2 प्रोटीन को व्यक्त करते हैं। इसके साथ ही, ये कोशिका विभाजन भी करते हैं, जिससे वे अनिश्चित काल तक वृद्धि कर सकते हैं।
यह सवाल उठना स्वाभाविक है कि आखिर क्या कारण है कि वैज्ञानिक इस घातक वायरस का संवर्धन करने में जुटे हुए हैं! वैज्ञानिकों का कहना है कि यदि हम बड़ी मात्रा में वायरस का संवर्धन करते हैं और उन्हें निष्क्रिय कर देते हैं, तो इसका उपयोग निष्क्रिय वायरस के टीके के रूप में किया जा सकता है। एक बार जब हम निष्क्रिय वायरस को इंजेक्ट करते हैं, तो मानव प्रतिरक्षा प्रणाली रोगाणु-विशिष्ट एंटीबॉडी के उत्पादन को बढ़ा देती है। ताप या रासायनिक साधनों द्वारा वायरस को निष्क्रिय किया जा सकता है। निष्क्रिय वायरस एंटीबॉडी प्रतिक्रिया को बढ़ा सकता है, लेकिन हमें संक्रमित करके बीमार नहीं करता है।
सीसीएमबी के निदेशक, डॉ. राकेश मिश्र ने कहा है कि “कोरोना वायरस को विकसित करने के लिए विरो सेल लाइनों का उपयोग करते हुए, सीसीएमबी अब विभिन्न क्षेत्रों से वायरल उपभेदों को अलग करने और बनाए रखने में सक्षम है। हम बड़ी मात्रा में वायरस का उत्पादन करने की दिशा में काम कर रहे हैं, जिसे निष्क्रिय किया जा सकता है, और चिकित्सीय उद्देश्यों के लिए टीका विकास और एंटीबॉडी उत्पादन में उपयोग किया जा सकता है। हमने इस वायरल कल्चर का उपयोग करते हुए डीआरडीओ और अन्य भागीदारों के साथ संभावित दवाओं का परीक्षण शुरू कर दिया है।”
जीवित विरो कोशिकाओं के बीच बढ़ते हुए वायरस